Diari Oficial de la Generalitat Valenciana


Sumari del DOGV 7191, del 14-01-2014 (2014/65)

RESOLUCIÓ de 22 d'octubre de 2013, del secretari autonòmic de Justícia de la Conselleria de Governació i Justícia, per la qual s'acorda inscriure l'extinció judicial de la Fundación de la Comunidad Valenciana Hammond i l'obertura del procediment de liquidació d'esta.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7191

Data del DOGV
:   14-01-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/65


Data del document
:   22-10-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 22 d'octubre de 2013, del secretari autonòmic de Justícia de la Conselleria de Governació i Justícia, per la qual s'acorda inscriure l'extinció judicial de la Fundación de la Comunidad Valenciana Hammond i l'obertura del procediment de liquidació d'esta. [2014/65]  
Vista l'extinció de la Fundación de la Comunidad Valenciana Hammond, conforme els següents  
  
Fets  
Primer. La Fundación de la Comunidad Valenciana Hammond es va inscriure en el Registre de Fundacions de la Comunitat Valenciana amb el número 161-A, en virtut de Resolució de 23 octubre de 2006, del secretari autonòmic de Justícia, de la Conselleria de Justícia, Interior i Administracions Públiques.  
Segon. La resolució del Jutjat de Primera Instància núm. 1 d'Alacant, Sentència 164/2013, de 5 de juliol de 2013, ja ferma, estima la demanda interposada per la Generalitat contra la Fundación de la Comunidad Valenciana Hammond en els termes següents:  
«Estime la demanda formulada [?] Generalitat, contra la Fundación de la Comunidad Valenciana Hammond i, en la seua conseqüència, declare l'extinció de l'esmentada Fundació per la causa prevista en l'article 31.c de la Llei 50/2002, de 26 desembre, de Fundacions, amb els efectes legals inherents a l'esmentada declaració.».  
  
Fonaments de dret  
Primer. L'article 10 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament orgànic i funcional de la Conselleria de Governació i Justícia, aprovat per Decret 194/2012, de 21 de desembre, del Consell, determinen que a esta Conselleria li correspon exercir, entre altres, les competències en matèria de fundacions.  
Segon. L'article 2 del Decret 68/2011, de 27 de maig, del Consell, pel qual s'aprova el Reglament de fundacions de la Comunitat Valenciana, establix que el protectorat de tals fundacions s'exercix per la conselleria competent en matèria de fundacions, i correspon al conseller la titularitat del protectorat, sense perjuí de la possibilitat de la seua delegació o desconcentració.  
Tercer. Esta Secretaria Autonòmica de Justícia és competent per a conéixer i resoldre el present expedient d'inscripció en virtut del que disposen els articles 46 i 47 de l'esmentat Reglament de fundacions de la Comunitat Valenciana, aprovat pel referit Decret 68/2011, així com per a l'obertura del procediment de liquidació atenent al que disposa la Resolució de 19 d'abril de 2013 (DOCV 7012, de 26.04.2013), de la Conselleria de Governació i Justícia, sobre delegació de l'exercici de determinades competències en matèria de fundacions en la Secretaria Autonòmica de Justícia.  
Quart. Produïda l'extinció de la Fundación de la Comunidad Valenciana Hammond en virtut de la resolució judicial del Jutjat de Primera Instància núm. 1 d'Alacant, Sentència 164/2013, de 5 de juliol de 2013, a l'empara del que establixen els articles 31 i 32 de la Llei 50/2002, de 26 de desembre, de Fundacions, és procedent inscriure tal declaració judicial d'extinció de la Fundació, així com acordar l'obertura del corresponent procediment de liquidació de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
  
  
Vistos els preceptes legals esmentats i la resta de generals de pertinent aplicació, resolc:  
  
Primer  
Inscriure en el Registre de Fundacions de la Comunitat Valenciana la declaració judicial d'extinció de la Fundación de la Comunidad Valenciana Hammond, en els termes de la resolució judicial del Jutjat de Primera Instància núm. 1 d'Alacant, Sentència 164/2013, de 5 de juliol de 2013.  
  
Segon  
Acordar l'obertura del procediment de liquidació de la Fundación de la Comunidad Valenciana Hammond.  
  
Notifiqueu esta resolució que és definitiva en via administrativa i en contra podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/1998, de 13 de juliol, reguladora de la jurisdicció contenciosa administrativa. Sense perjuí de poder interposar, si és el cas, recurs potestatiu de reposició, en el termini d'un mes davant del conseller de Governació i Justícia, o qualsevol altre recurs que estime procedent.   
  
  
València, 22 d'octubre de 2013.- El secretari autonòmic de Justícia: Antonio Gastaldi Mateo.